Na temelju članka 34. Statuta Centra za nove vještine Sisačko-moslavačke županije Upravno vijeće Centra za nove vještine Sisačko-moslavačke županije dana 10. srpnja 2026. godine raspisuje:
JAVNI NATJEČAJ
za imenovanje ravnatelja/ice 
Centra za nove vještine Sisačko-moslavačke županije
Kandidat za zasnivanje radnog odnosa mora zadovoljiti sljedeće uvjete:
a) stručno znanje: diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij,
b) najmanje pet godine radnog iskustva u struci;
c) ravnatelj/ica je rukovodeće osoblje, ovlašten voditi poslove poslodavca i koji samostalno donosi odluke o organizaciji rada i poslovanja poslodavca, te se na ravnatelja/icu ne primjenjuju odredbe zakona o radnom vremenu, stanci te dnevnom i tjednom odmoru;
d) ravnatelj/ica je samostalan u svom radu, a za svoj rad odgovora Upravnom vijeću i Osnivaču.
Ravnatelj/ica, osim općih uvjeta za zasnivanje radnog odnosa treba ispunjavati i sljedeće posebne uvjete:
· poznavanje jednog stranog jezika
· poznavanje rada na računalu
· organizacijske i komunikacijske vještine
Ravnatelj/icu se imenuje na razdoblje od četiri godine. Ista osoba može biti ponovno imenovana. Ravnatelja/icu imenuje i razrješava Upravno vijeće uz prethodnu suglasnost osnivača.
Za ravnatelja/icu ne može biti imenovana osoba 
– koja prema zakonu kojim se uređuju trgovačka društva ne može biti članom uprave trgovačkog društva,
–  kojoj je sudskom odlukom zabranjeno obavljanje dužnosti ravnatelja/ice, dok ta zabrana traje,
– kojoj je izrečena mjera koja ima pravnu posljedicu nemogućnosti obavljanja funkcije ravnatelja/ice,
– koja je pravomoćno osuđena za kaznena djela propisana Kaznenim zakonom sukladno odredbama posebnog zakona
– protiv koje se vodi kazneni postupak za kaznena djela propisana Kaznenim zakonom sukladno odredbama posebnog zakona
– zbog drugih razloga propisanih zakonom.
U prijavi na javni natječaj obavezno se navode osobni podaci podnositelja prijave (osobno ime, adresa stanovanja, broj telefona, odnosno mobitela, e-mail adresa) te naziv radnog mjesta na koje se prijavljuje. Uz vlastoručno potpisanu prijavu na natječaj, kandidati za zasnivanje radnog odnosa dužni su dostaviti još i sljedeću dokumentaciju:
· životopis,
· presliku diplome,
· potvrdu o podacima evidentiranim u matičnoj evidenciji Hrvatskog zavoda za mirovinsko osiguranje iz koje je razvidan poslodavac, trajanje staža osiguranja, stvarna i potrebna stručna sprema,
· uvjerenje nadležnog suda da se protiv kandidata ne vodi kazneni postupak – ne starije od šest mjeseci od dana objave natječaja,
· svjedodžbu osnovne ili srednje škole ili iskaz ocjena visokoškolske ustanove u kojima je kao predmet položen i strani jezik ili isprava ovlaštene institucije o završenom tečaju stranog jezika,
· iskaz ocjena srednjoškolske ili visokoškolske ustanove u kojima je položena informatika ili potvrda ili uvjerenje ovlaštenog organizatora tečaja informatike iz kojeg je vidljivo da je uspješno završen tečaj informatike.
Na javnom natječaju ravnopravno mogu sudjelovati kandidati oba spola.
Kandidati koji se pozivaju na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, br. 121/17, 98/19, 84/21 i 156/23), članku  48. stavku 1.-3. Zakona o civilnim stradalnicima iz Domovinskog rata (Narodne novine, broj: 84/21), članku 48. f. Zakona o zaštiti vojnih i civilnih invalida rata (Narodne novine, broj: 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19.), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj: 157/13, 152/14, 39/18 i 32/20) dužni su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.
Kandidati koji se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužni su priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103. st. 1. Zakona) dostupne su na poveznici Ministarstva hrvatskih branitelja: 
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf

Kandidati koji se pozivaju na pravo prednosti pri zapošljavanju u skladu s člankom 48. Zakona o civilnim stradalnicima (Narodne novine, broj: 84/21) iz Domovinskog rata uz prijavu na natječaj dužni su priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju  (članak 49. st. 1. Zakona) dostupne na poveznici Ministarstva hrvatskih branitelja:
https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf
Osoba koja se poziva na pravo prednosti pri zapošljavanju temeljem članka 48.f Zakona o zaštiti vojnih i civilnih invalida rata (Narodne novine, broj: 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13 i 98/19) poziva se da prilikom prijave na natječaj osim dokaza o ispunjavanju traženih uvjeta, priloži i rješenje ili potvrdu o priznatom statusu iz koje je vidljivo spomenuto pravo, izjavu da do sada nije koristila pravo prednosti prilikom zapošljavanja po toj osnovi te dokaz iz kojeg je vidljivo na koji način je prestao radni odnos kod posljednjeg poslodavca (rješenje, ugovor, sporazum i slično).
Osoba koja se poziva na pravo prednosti pri zapošljavanju temeljem članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj: 157/13, 152/14, 39/18 i 32/20) dužna je pored dokaza o ispunjavanju traženih uvjeta priložiti i dokaz o invaliditetu odnosno drugu javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji način je prestao radni odnos kod posljednjeg poslodavca (rješenje, ugovor, sporazum i slično).
Isprave se prilažu u neovjerenoj preslici, a prije izbora kandidat koji će biti predložen za imenovanje, pozvat će se da predoči izvornik.
Rok za podnošenje prijava na javni natječaj je roku od 8 dana od dana objave javnog natječaja u Narodnim novinama, mrežnim stranicama Hrvatskog zavoda za zapošljavanje i mrežnim stranicama Centra za nove vještine Sisačko-moslavačke županije.
Potpunom prijavom smatra se ona koja sadrži sve podatke i priloge navedene u javnom natječaju te koja je vlastoručno potpisana i poslana poštom na adresu Centra za nove vještine Sisačko-moslavačke županije (Rimska ulica 19, 44000 Sisak), s naznakom „Prijava na natječaj za zapošljavanje Ravnatelja/ice“. Zakašnjele i nepotpune prijave neće se razmatrati.
Za kandidate prijavljene na natječaj koji ispunjavaju formalne uvjete natječaja, provest će se prethodna provjera znanja i sposobnosti putem intervjua. Ako pozvani kandidat ne pristupi intervjuu, smatrat će se da je povukao prijavu na natječaj.
O rezultatima postupka zasnivanja radnog odnosa obavijestit će se osobe koje su sudjelovale u tom postupku u roku od 30 dana od dana isteka roka za podnošenje prijave.
Centar za nove vještine Sisačko-moslavačke županije zadržava pravo poništiti natječaj, u cijelosti ili djelomično, bez ikakve odgovornosti prema prijaviteljima.
Izrazi iz teksta natječaja rodnog značenja koriste se neutralno i jednako su primjenjivi na muški i ženski rod.
Napomena:
Podnošenjem prijave na natječaj, kandidati natječaja izričito su suglasni da Centar za nove vještine Sisačko-moslavačke županije kao voditelj zbirke osobnih podataka, može prikupljati, koristiti i dalje obrađivati podatke u svrhu provedbe natječajnog postupka, sukladno odredbama Opće uredbe EU 2016/679.
Prijavom na natječaj dajete privolu za obradu vaših osobnih podataka (ime, prezime, adresa, kontakt broj, podaci o školovanju, radno iskustvo, podaci u životopisu te druge osobne podatke koji su bitni za natječaj) u svrhu provođenja natječajnog postupka za radno mjesto ravnatelja/ice, a u skladu s odredbama Opće uredbe o zaštiti podataka.

